Nota: Għal din ir-riċetta aħjar jintużaw il-folji tal-ġelatina minflok dik trab. Ingredjenti 4 folji ġelatina 250ml ħalib 250ml krema friska 25g zokkor essenza tal-vanilja Metodu Xarrab il-folji tal-ġelatina ġo skutella mimlija b'ħafna ilma. Qiegħed il-ħalib, il-krema, iz-zokkor u l-essenza tal-vanilja ġo kazzola. Qiegħed fuq nar moderat sakemm it-taħlita tiftaħ tagħli. Neħħi l-kazzola minn fuq in-nar. Żid il-ġelatina mxarrba mat-taħlita u ħawwad tajjeb. Ferra' din it-taħlita ġo ramekins jew dixxijiet żgħar. Malli jiksħu, poġġihom fil-friġġ biex it-taħlita tagħqad. Ingredjenti għaz-Zalza tal-Frawli ftit xorb abjad… tużahx jekk se sserviha lit-tfal weraq tan-nagħniegħ Aħsel u naddaf tajjeb il-frawli. Qiegħed l-ilma u z-zokkor ġo kazzola u poġġi fuq nar moderat sakemm it-taħlita tiftaħ tagħli. Baxxi ħafna n-nar u ħalliha ttektek għal madwar 8 minuti. Żid nofs il-frawli. Ħawwad tajjeb u neħħi l-kazzola minn fuq in-nar. Itħan tajjeb b' hand blender tal-elettriku. Żid il-bqija tal-frawli u x-xorb u ħawwad tajjeb b'mgħarfa. Neħħi l- pannacotta mill-forom u poġġihom fuq platt ċatt. Ferra' z-zalza tal-frawli fuqhom u żejjen bil-weraq tan-nagħniegħ.